Toshkent davlat agrar universitetida jonivor ustida murakkab jarrohlik amaliyoti muvaffaqiyatli o‘tkazildi

Toshkent shahar Uchtepa tumanida yashovchi Hamidov Alijon Ismatjonovich uyida boqilayotgan qo‘yning homiladorlik davrining kechikkanligi sababli Toshkent davlat agrar universiteti Vetarinariya kafedrasida faoliyat olib borayotgan professor-o‘qituvchilarga murojaat qildi. 
Kafedraning professor-o‘qituvchilari holatni o‘rganib chiqib, hayvonda jarrohlik amaliyoti o‘tkazish zarurligi to‘g‘risida xulosa berildi. Shunga asosan qo‘yda Kesercha kesish yo‘li bilan malakali jarrohlik yordami ko‘rsatilib, 3 bosh qo‘zichoq olindi. Hozirgi vaqtda ona qo‘y va qo‘zichoqlar sog‘lom rivojlanmoqda. 
Bunday jarrohlik amaliyotlari Veterinariya kafedrasida doimiy ravishda amalga oshirib borilmoqda. Bu esa ishlab chiqarish va ilm-fanning integratsiyasini ta'minlash va talabalarning amaliy ko‘nikmalarini oshirishda o‘zining ijobiy ta'sirini ko‘rsatmoqda.
Oliy va o‘rta maxsus ta'lim vazirligi hamda Toshkent davlat agrar universiteti rahbariyati tomonidan yaratib berilgan bunday zamonaviy, o‘quv-amaliy tadbirlarni amalga oshirish uchun yaratilgan shart-sharoitlar bu yerda faoliyat yuritayotgan professor-o‘qituvchilarning olib boratyotgan ilmiy-tadqiqot ishlarini mustahkamlashga va talabalarning ishlab chiqarishga raqobatbardosh kadrlar bo‘lib yetishishlariga mustahkam zamin yaratmoqda.